Den danske cykelrytter, Jakob Fuglsang, havde i 2019 en fantastisk sæson, hvor han sluttede på tredjepladsen på den internationale verdensranglisten.



Medierne DR, Politiken og norske VG. skriver dog, at Jakob Fuglsang var under hemmelig efterforskning af cykelsportens uafhængige antidopingenhed, Cycling Anti-Doping Foundation (CADF).



CADF har undersøgt Jakob Fuglsang for mødes og samarbejde med den bandlyste dopinglæge Michele Ferrari. Dopinglægen har fået karantæne fra cykelsporten på livstid, og dermed må Jakob Fuglsang eller andre ryttere ikke omgås lægen.



Hvis informationen er korrekt, og det kan bevises, så kan den danske cykelrytter risikere at få op til to års karantæne, fordi siden 2015 har det internationale dopingagentur, WADA, forbudt cykelryttere at omgås personer, der er udelukket fra cykelsporten.



I en hemmeligholdt rapport fra CADF står der: "Efterretninger indikerer, at Astana Pro Team cykelrytteren Jakob Fuglsang er i Michele Ferraris dopingprogram, og at holdkammeraten Aleksej Lutsenko var til stede under mindst et møde mellem de to i Nice/Monaco," skriver VG i deres artikel.



"Hvis man oplever, at den pågældende fortsætter med at samarbejde med træneren eller lægen, uanset om der er tale om doping eller ej, så risikerer idrætsudøveren at få en straf på op til to års udelukkelse," fastslår juraprofessoren Jens Evald, som blandt andet er dommer ved den internationale sportsdomstol, CAS.



Astana og Fuglsang ønsker ikke at kommentere på sagen

Medierne har naturligvis forsøgt at få Astana og Jakob Fuglsang til at kommentere på sagen, men de har ikke ønsket at udtale sig væsentligt om sagen.





Fuglsang vinder en etapesejr i Vueltaen (Foto: Sirotti)



VG skriver, at de har været i dialog med Jakob Fuglsang, Andrey Lutsenko og Astana, som i fællesskab meddeler, at de "ikke ønsker at kommentere på en rapport baseret på indikationer og rygter, siden der ikke foreligger en officiel besked fra UCI eller CADF."



I bogen "Jakob Fuglsang - drømmen om regnbuestriberne og den gule trøje", som Jakob Fuglsang udgav sidste år, er, skrev danskeren: "Jeg vil kunne stå inde for, det jeg har gjort. Jeg vil kunne se mig selv i spejlet, og det kan jeg. Jeg har aldrig brugt doping, og jeg kommer aldrig til at dope mig."



UCI har overfor DR svaret mediet i en mail, hvor de påpeger, at CADF undersøgelser foretages fuldstædig selvstændigt og "pr. dags dato har UCI ikke modtaget nogen meddelelse fra CADF om at iværksætte foranstaltninger mod individerne og det nævnte hold. Vort forbund følger situationen tæt og vil tage de nødvendige skridt i cyklingens interesse."



Michele Ferrari har opereret som læge og træningsvejleder i cykelsporten siden 1980erne. Ferrari var længe under mistanke, men det var først i 2012, at den 66-årige læge blev udelukket fra cykelsporten på livstid. Der blev det nemlig afsløret, at Ferrari var hele arkitekten bag det dopingprogram, som den 7-dobbelte Tour de France-vinder Lance Armstrong havde benyttet sig af.